Racertalentet Marco Sørensen fra Aalborg har i mere end en forstand fart på karrieren. I denne sæsons Formel Renault 3.5 World Series har han leveret fornemme resultater med blandt andet to sejre og to gange pole position. 22-årige Marco Sørensen er tilknyttet Formel 1-teamet, Lotus, hvor han er en del af deres Young Driver Team, og fredag og lørdag gæster de Aalborg Storcenter med deres F1-racer. Det er første gang, at Aalborg Storcenter udstiller i Formel 1-bil. Lotusraceren er udstyret med V8-motor med 750 hestekræfter, og går fra 0-100 km/t på kun 1,8 sekunder. Raceren bliver bragt til Aalborg i samarbejde med Lotus' sponser energidrikken Burn, som også vil være at finde i storcenteret, når Marco Sørensen fredag 13-19 og lørdag 10-16 viser bilen frem og skriver autografer.

Referat:
Motorsportstalent udstiller racer i storcenter.